K ฟื้นตัวดี ปีหน้าเตรียมพลิกกำไร รับเต็มงาน “Motor Expo 2017”
โบรกฯชี้ K ฟื้นตัวดี Q4/60 กำไรนิวไฮ รับเต็มช่วง High Season - งานมอเตอร์เอ็กซ์โป ปีหน้าเตรียมพลิกกำไร
15 พ.ย. 2560

บล.ฟินันเซีย ไซรัส ระบุในบทวิเคราะห์ (15 พ.ย.) แนะนำหุ้นบริษัท คิงส์เมน ซี.เอ็ม.ที.ไอ. จำกัด (มหาชน) หรือ K หลังบริษัทรายงานผลการดำเนินงานไตรมาส 3/60 ขาดทุนลดลงเหลือ 24 ล้านบาท จากขาดทุน 40 ล้านบาทในไตรมาส 2/60 โดยบริษัทมีรายได้เพิ่มขึ้น แต่ยังมีการรับรู้ผลขาดทุนจากงานขององค์กรกึ่งรัฐวิสาหกิจแห่งหนึ่ง (เพื่อเปิดทางให้ได้รับงานมากขึ้นในอนาคต)
ขณะที่แนวโน้มไตรมาส 4/60 คาดมีกำไรสูงสุดตั้งแต่ตั้งบริษัทมาที่ 30 – 35 ล้านบาท เนื่องจากเป็น High Season ของงานแสดงสินค้าและอีเว้นท์ที่บริษัทถนัด และมีอัตรากำไรดี โดยเฉพาะมอเตอร์เอ็กซ์โปที่มีงบประมาณมากกว่าปีก่อนตามการฟื้นตัวของกลุ่มยานยนต์ ฝ่ายวิเคราะห์คคาดว่าปีหน้าบริษัทจะสามารถพลิกมามีกำไร 57 ล้านบาท เนื่องจากงาน Shop Brand เริ่มขึ้น ทั้งนี้ แนะนำ “ซื้อ” สำหรับ K ราคาเป้าหมาย 6.50 บาท